CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako tokiko kontu-hartzaileek

egindako eragozpen-oharren aurkako erabaki eta ebazpenak eta diru-sarreren arloan hautemandako anomaliak

2018-2019 ekitaldiak

2020ko abendua

Aurkibidea

*Orrialdea*

[I. Sarrera 3](#_Toc64013574)

[II. Nafarroako Foru Komunitateko toki sektoreko barne-kontrolaren eta aurrekontu arloko txostenen alderdi orokorrak 4](#_Toc64013575)

[III. Helburua, norainokoa eta mugak 6](#_Toc64013576)

[IV. Konklusioak eta gomendioak 7](#_Toc64013577)

[IV.1. Informazioa igortzeko betebeharra 7](#_Toc64013578)

[IV.2. Barne-kontrolaren modalitateak eta edukia 8](#_Toc64013579)

[IV.3. Aurrekontuen arloko txostenak 8](#_Toc64013580)

[IV.4. Egindako eragozpen-oharrak 8](#_Toc64013581)

[IV.5. Eragozpen-oharren aurkako erabakiak 9](#_Toc64013582)

[IV.6. Diru-sarreretan hautemandako anomaliak 9](#_Toc64013583)

[V. Fiskalizazioaren emaitzak 11](#_Toc64013584)

[V.1. Eskatutako informazioa igortzeko betebeharra betetzea 11](#_Toc64013585)

[V.2. Eragozpen-oharrik, eragozpen-oharren aurkako erabakirik eta diru-sarreren kudeaketan anomaliarik gabeko entitateak 11](#_Toc64013586)

[V.3. Toki entitateen barne-kontrolerako sistema 12](#_Toc64013587)

[V.4. Aurrekontuen arloko txostenak 13](#_Toc64013588)

[V.5. Egindako eragozpen-oharrak 15](#_Toc64013589)

[V.6. Eragozpen-oharren aurkako erabakiak 16](#_Toc64013590)

[V.7. Diru-sarreren arloko anomalia nagusiak 18](#_Toc64013591)

[I. eranskina. 2018an eta/edo 2019an informaziorik bidali ez duten toki entitateen zerrenda 20](#_Toc64013592)

[II. eranskina Desadostasunak ebazteko eskumenik ez duten organoek hartutako erabakiak, arrazoien arabera sailkatuta 22](#_Toc64013593)

I. Sarrera

Kontuen Ganberak, abenduaren 20ko 19/1984 Foru Lege arautzailearekin eta 2020ko jarduketa-programarekin bat etorriz, tokiko kontu-hartzaileek 2018ko eta 2019ko ekitaldien inguruan egindako eragozpen-oharren kontrakoak diren erabakiak eta ebazpenak eta diru-sarreren arloko anomaliak fiskalizatu ditu.

Toki Administrazioaren Arrazionalizazioari eta Iraunkortasunari buruzko abenduaren 27ko 27/2013 Legeak Toki Ogasunei buruzko Legea aldatu zuen, eta ezarri zuen kontu-hartzailetzako organoak urtero Kontuen Auzitegiari igorriko dizkiola egindako eragozpen-oharren aurkakoak izanik ere toki entitateko buruak eta udalbatzaren osoko bilkurak eman dituen ebazpen eta hartu dituen erabaki guztiak, bai eta diru-sarreren arloan detektatutako anomalia nagusien laburpena ere.

Halaber, aipaturiko 27/2013 Legearen bigarren xedapen gehigarrian, arlo honetan Nafarroako Foru Komunitateari (aurrerantzean, NFK) aplika dakiokeen araubidea zehazten da, eta, oinarrizko araudia betetze aldera, Nafarroako toki entitateetako kontu-hartzaileek Kontuen Ganberari informazio hori bidali behar diotela ezartzen.

Fiskalizazio hau egiteko, Ganberak galdetegi bat bidali zien Nafarroako udaletako, mankomunitateetako eta ohiturazko elkarteetako kontu-hartzaileei, aurreko paragrafoan aipaturiko legean jasotzen diren alderdiei buruzko informazioa eskatzeko. Kontzejuak eremu subjektibotik kanpo utzi ditugu, entitate horiek ez baitute barne-kontrola egiteko kontu-hartzaile edo idazkari gaiturik.

Lana 2020ko azaroan egin zuen auditoretzako teknikari batek eta auditore batek osaturiko lantaldeak, Kontuen Ganberaren zerbitzu juridikoekin, informatikoekin eta administratiboekin lankidetzan.

Txostenak bost epigrafe dauzka, sarrera hau barne. Bigarrenean, barne-kontrolerako sistema deskribatzen da, bai eta Kontu-hartzailetzak Foru Komunitateko toki eremuan garatutako eginkizunak ere; hirugarrenean, txostenaren helburuak, norainokoa eta mugak adierazten dira; laugarrenean, egindako lanetik ateratako konklusio eta gomendioak aurkezten dira, eta bosgarrenean fiskalizazioaren emaitzak xehetasunez azaltzen dira.

Halaber, txostenari bi eranskin txertatu zaizkio. Horietan, ganbera honek bidalitako informazio-eskaerari erantzun ez dioten toki entitateak eta eskumenik gabeko organo baten bidez eragozpen-oharren aurkako erabakiak hartu dituzten toki entitateak jasotzen dira.

Eskerrak ematen dizkiegu toki entitateetako kontu-hartzailetza eta idazkaritza zerbitzuetako langileei lan hau egiteko eman diguten laguntzarengatik.

II. Nafarroako Foru Komunitateko toki sektoreko barne-kontrolaren eta aurrekontu arloko txostenen alderdi orokorrak

Nafarroako Foru Komunitateko tokiko aurrekontu-esparrua bi foru-lege hauetan arautzen da: 6/1990 Foru Legea, uztailaren 2koa, Nafarroako Toki Administrazioari buruzkoa, eta 2/1995 Foru Legea, martxoaren 10ekoa, Nafarroako Toki Ogasunei buruzkoa.

Nafarroako Toki Administrazioari buruzko Foru Legearen 240. artikuluan, kontu-hartzailetzak toki entitateen kudeaketa ekonomikoan gauzatzen duen barne-kontrola arautzen da, eta barne-kontrolaren hiru modalitate bereizten: kontu-hartzailetzaren eginkizuna, finantza-kontrolaren eginkizuna eta eraginkortasun-kontrolaren eginkizuna.

*Kontu-hartzailetzaren eginkizuna*

Kontu-hartzailetzaren eginkizunak toki entitateen eta haien organismo autonomoen egintza guztiak fiskalizatzea du helburu, baldin eta ekintzok ekonomia arloko eskubide eta betebeharren edo gastuen aitortza eta likidazioa, haien ondoriozko kobrantzak eta ordainketak eta zergapeko ondasun publikoen bilketa, inbertsioa eta aplikazioa badakartzate, kudeaketak kasu bakoitzean aplika daitezkeen xedapenekin bat egin dezan.

Eginkizun horretan, honako hauek egin beharko dira:

* Izaera ekonomikoko eskubide edo betebeharrak edo balore-funtsen mugimendua sor ditzaketen egintza, agiri edo espediente ororen kontu-hartze kritiko edo aurretikoa.
* Ordainketa-antolaketaren kontu-hartze formala.
* Ordain-aginduaren kontu-hartze materiala.
* Inbertsioei eta dirulaguntzen aplikazioari buruzko kontu-hartze eta egiaztapen materiala.

Diru-sarreren aurrekontuan, osoko bilkuraren adostasunarekin, eskubideen aldez aurretiko fiskalizazioaren ordez kontabilitateko arrazoi-hartzea egitea aurreikusi da, ondoren laginketa- edo auditoretza-tekniken bidez egiaztapen-jarduketa egiteko aukera bazter utzi gabe.

Legezkotasunaren prebentziozko kontrola denez, erabakia edo ebazpena egin aurretik eragozpen-oharrak idatziz aurkezteko aukera esleitzen zaio kontu-hartzailetzari. Eragozpen-oharrei dagokienez:

* Espedientea izapidetzean, lege-esparruan balioztatutako kasuak etenarazleak izanen dira.
* Kontu-hartzailetzak aurkeztutako desadostasuna ebaztea toki entitateko buruari edo osoko bilkurari dagokio, lege-esparruan aurreikusitako kasuen arabera.
* Kontu-hartzailetzak osoko bilkurara igorriko ditu bai toki entitateko buruak eragozpen-oharren kontra emandako ebazpen guztiak, bai diru-sarreren arloko anomalia nagusien laburpena.

Kontu-hartzailetzaren eginkizuna aurretik eginen da, eta, fiskalizazioaren bidez, legez eskatzen diren eskakizun guztiak egiaztatuko dira. Bestela, aldez aurretiko modalitate mugatuan, oinarrizko eskakizun jakin batzuk fiskalizatuko dira (batez ere, organoaren eskumenekoak dira, eta behar besteko kreditu egokia egotearen araberakoak), baina baita, kudeaketa-prozesuan duten garrantzia dela-eta, osoko bilkuran zehazten diren eskakizunak ere. Azken horiek erabateko fiskalizazioa jasoko dute gero, laginketa- edo auditoretza-tekniken bitartez.

NFKn, aldez aurretiko fiskalizazio mugatua 50.000 biztanle baino gehiago dituzten udalerrietan bakarrik aplikatzen da.

Kontu-hartzailetzaren eginkizuna prebentiboa eta aginduzkoa denez, Nafarroako Toki Administrazioaren araudian ez dago zehaztuta aldez aurreko fiskalizazioa egin ez den kasuetako espedienteak izapidetzeko prozedura; Estatuan, ordea, Toki Sektore Publikoko entitateen barne-kontrolaren araubide juridikoa onesten duen 2017ko apirilaren 28ko 424/2017 Errege Dekretuaren bidez arautzen da hori.

*Finantza-kontrolaren eginkizuna*

Helburu du toki entitateetako zerbitzuen, haien erakunde autonomoen eta haien menpeko merkataritza-sozietateen alderdi ekonomiko-finantzarioaren funtzionamendua egiaztatzea. Eginkizun horren bidez, epaitu behar da ea finantza arloko informazioaren aurkezpena egokia ote den, aplikatzekoak diren arau eta jarraibideak betetzen ote diren eta aurreikusitako helburuen efizientzia-maila zenbatekoa den.

*Eraginkortasun-kontrolaren eginkizuna*

Kontrol mota honen helburua da aldizkakotasun jakin batez helburuak noraino bete diren egiaztatzea, bai eta zerbitzuen edo inbertsioen errendimenduaren eta funtzionamenduaren kostuaren azterketa egitea ere.

Gainera, organo kontu-hartzaileek aurrekontuaren eta kudeaketa ekonomikoaren alderdiei buruzko bestelako txosten espezifiko batzuk egin behar dituzte, zeinak Nafarroako Toki Administrazioari buruzko Foru Legearen 240. bis artikuluan jasotzen diren. Txosten horiek ez dira fiskalizatzaileak, eta, beraz, kontrako txostenak igorriz gero, horiek ez dira etenarazleak izanen.

III. Helburua, norainokoa eta mugak

Honako hauek dira txosten honen helburuak:

* Eragozpen-oharren kontrako erabakiak Kontuen Ganberara igortzeko betebeharra betetzen dela egiaztatzea.
* Toki entitateetan eta haien mendeko enteetan barne-kontrola egiteko modalitateak eta kontrol horren edukia egiaztatzea.
* Eragozpen-oharren kontrako erabakiak eta ebazpenak ekarri zituzten egoera eta arrazoi zehatzak, diru-sarreren arloko anomalia nagusiak eta aurrekontu arloko txostenak zehaztea.
* Arrisku handiena duten arloak identifikatzea, kontu-hartzailetzako organoek igorritako informaziotik ateratzen direnak.

Txostenak bere mugak izan ditu, 2018an 28 udalek eta 15 mankomunitate eta udal batasunek eta 2019an 23 udalek eta 16 mankomunitate eta udal batasunek ez zietelako erantzun ganbera honek bidalitako galdetegiei (I. eranskinean daude zerrendatuta).

IV. Konklusioak eta gomendioak

*Toki entitateetako organo esku-hartzaileen erantzukizuna*

Organo esku-hartzaileari dagokio toki entitateen aldez aurretiko fiskalizazio-eginkizunak egitea, eta bera da Toki Administrazioaren Arrazionalizazioari eta Iraunkortasunari buruzko abenduaren 27ko 27/2013 Legearen bigarren xedapen gehigarrian aipatzen den informazioa Nafarroako Kontuen Ganberara bidaltzeko arduraduna.

*Nafarroako Kontuen Ganberaren erantzukizuna*

Gure ardura da fiskalizazioak hartzen dituen ekitaldietan barne-kontrolerako organoek bidalitako informazioari eta dokumentazioari buruzko iritzia ematea, gure fiskalizazioan oinarrituta, finkaturiko xedeei dagokienez.

Fiskalizazio batek prozedurak aplikatzea eskatzen du, lortutako konklusioak oinarrituko dituzten auditoretza-ebidentziak lortzeko.

Gure ustez, lortu dugun auditoretza-ebidentziak behar adinako oinarri egokia jasotzen du ateratako konklusioei eta gomendioei funtsa emateko.

IV.1. Informazioa igortzeko betebeharra

* Galdetegia bidali zitzaien toki entitateetatik (2018an 346, eta 2019an 347), 303k eta 308k erantzun dute, hurrenez hurren; hortaz, ehuneko 88-89ko betetze-maila egon da.
* Honako grafiko honetan ikus daiteke eskatutako informazioa bidaltzeko betebeharraren betetze-mailaren bilakaera.

Informazioa bidaltzeko betebeharraren betetze-maila kasu guztietan mantendu edo igo da, 1.000 eta 5.000 biztanle arteko udaletan izan ezik.

* Informazioa bidali duten entitateen artean, ehuneko 88-89k ez dute eragozpen-oharrik idatzi; ehuneko 91-92k ez dute eragozpen-oharren kontrako erabakirik hartu, eta entitateen ehuneko 95ean ez da diru-sarreren arloko anomaliarik hauteman. Hiru egoerak batera (hau da, eragozpen-oharrik ez, eragozpen-oharren kontrako erabakirik ez eta diru-sarreran arloko anomaliarik ez) toki entitateen ehuneko 87-86n ikusi dira.

IV.2. Barne-kontrolaren modalitateak eta edukia

* Oro har, Nafarroako toki entitateetan kontu-hartzailetzaren eginkizuna egiten da. Iruñeko Udalean, aldez aurretiko fiskalizazio mugatua baino ez da egiten, baina ez ditu barruan hartzen kudeaketa-prozesuan duten garrantzia dela-eta osoko bilkurak zehaztutako bestelako alderdiak, aipatu organoak ez dituelako onetsi. Aztertutako ekitaldietan, ez du eragozpen-oharrik eman.
* Oro har, ez dira finantza-kontrolerako eginkizunak egiten, Iruñeko eta Tuterako udaletan izan ezik, non kanpoko auditoretza-enpresen bidez egiten den mendeko enteen gaineko eginkizun hori.
* Nafarroako Foru Komunitateko toki eremuan, ez dago barne-kontrolaren araubide juridikoaren erregelamenduzko garapenik, Nafarroako Foru Komunitatearen Administrazioaren eremuko esku-hartzailetzaren araubidearekin edo Estatuko toki sektorearen araubide espezifikoarekin gertatu ez bezala.

IV.3. Aurrekontuen arloko txostenak

* 2018an, entitateen ehuneko 15ek jaso zuten tokiko esku-hartzaileek aurrekontu arloan idatzitako txosten negatiboa; 2019an, aldiz, ehuneko 9k. Txosten horietan, batez ere aurrekontu-egonkortasunerako esparrua betetzen ote den azaltzen da.

IV.4. Egindako eragozpen-oharrak

* 2018an, 34 toki entitatetan egin dira eragozpen-oharrak; hau da, informazioa bidali duten entitateen ehuneko 11tan. 2019an, 27 entitatek igorri dituzte eragozpen-oharrak, eta horiek jasotako erantzunen ehuneko 9 dira. Bi ekitaldietan, 4,8 milioikoa izan da eragozpen-oharra jaso duen zenbatekoa.
* Nabarmendu beharra dago 2018an eta 2019an bost toki entitatetan biltzen direla eragozpen-oharren ehuneko 47 eta 66.
* Eragozpen-oharren kausa nagusia espedientean funtsezko betekizunak edo izapideak ez jasotzea da, 2018an eta 2019an igorritako eragozpen-oharren ehuneko 49 eta 60 igorri baitziren arrazoi horrengatik. Ondoren, ordenamendu juridikoaren kontrako bestelako ekintzek eragin dituzte gehienak (eragozpen-oharra jaso duen zenbatekoaren ehuneko 43 eta 29).
* Kontratazio eremuak erregistratu zituen eragozpen-oharren zenbatekorik eta kopururik handienak, aztertutako ekitaldietan igorritako eragozpen-oharren guztizko zenbatekoaren ehuneko 60 eta 82 izan baitziren.

IV.5. Eragozpen-oharren aurkako erabakiak

* 2018an eta 2019an eginiko eragozpen-oharretatik, horien kontrako erabakiak hartu dira kasuen ehuneko 85etan eta 80tan, hurrenez hurren. Eragozpen-oharra jaso duen zenbatekoari begiratuta, oharron kontrako erabakiak ehuneko 82 eta 88 izan dira.
* Eragozpen-oharren kontra hartutako erabakien arrazoi nagusia espedientean funtsezko betekizunak edo izapideak ez jasotzea da (guztizkoaren ehuneko 55 eta 60), eta, batez ere, kontratazio eremuan biltzen dira.
* Desadostasuna ebazten duen organoari dagokionez, 2018an lehendakariak eman zituen ebazpenen ehuneko 52, eta, 2019an, ehuneko 70. Nabarmendu beharra dago 2019an zenbatekoaren ehuneko 24 gutxienez eskumenik gabeko organo batek ebatzi duela.

IV.6. Diru-sarreretan hautemandako anomaliak

* 2018an, 1.000 eta 5.000 biztanle arteko udalerrietan hauteman da diru-sarreren arloko anomalien zenbatekoaren ehuneko 65; ehuneko 25 Tuterako Udalak jakinarazitako anomalia bati dagokio, eta gainerakoa beste zazpi toki entitateetan atzeman da. 2019an, berriz, Tuterako Udalak diru-sarreren arloan jakinarazitako bederatzi anomaliak nabarmendu behar ditugu, guztizko zenbatekoaren ehuneko 95 dira-eta.

Hori dela-eta, honako hau gomendatzen dugu:

* *Ganbera honek eskatutako informazioa bidaltzea, Toki Administrazioaren Arrazionalizazioari eta Iraunkortasunari buruzko abenduaren 27ko 27/2013 Legean ezartzen dena betetzeko.*
* *Iruñeko Udalaren kasuan, aldez aurreko fiskalizazio mugatua osatzea osoko bilkurak, kudeaketan duten garrantziagatik, fiskalizatzea erabakitzen dituen beste alderdi batzuekin, eta fiskalizazio mugatuaren peko gastuak direla-eta geroztik fiskalizazio osoa egitea.*
* *Tokiko aurrekontu-esparruan eskatutako kontrol finantzarioaren eginkizuna betetzea, bai toki entitatean, bai, kasua bada, menpeko enteetan ere.*
* *Kudeaketa-prozedura egokiak ezartzea, gastuak kontratuzko estaldurarik gabe egitea saihestu dadin; hau da, kontratazio-espedienteen izapidea gastuak egin aurretik hasi behar da.*
* *Eragozpen-oharren ondoriozko desadostasunak organo eskudun batek ebaztea.*
* *Nafarroako toki sektorearen legezko aurrekontu-esparruan aurreikusten den barne-kontrolerako araubidea erregelamenduz garatzea.*

V. Fiskalizazioaren emaitzak

V.1. Eskatutako informazioa igortzeko betebeharra betetzea

2018an, 346 toki entitateri eskatu zitzaien informazioa; horietatik 272 udalak ziren, eta 74 mankomunitateak eta udal batasunak. 2019an mankomunitate bat gehiagori eskatu zitzaion informazioa. Taula honetan, eskatutako informazioa bidaltzeko betebeharraren betetze-maila jasotzen da:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Igorritako galdetegiak | | | Jasotako galdetegiak | | Ziurtagiri negatiboa soilik | | Erantzunak guztira eta erantzun-maila | | | | Erantzunik ez | |
| Toki entitate mota | 2018 | 2019 | 2018 | 2019 | 2018 | 2019 | 2018 | % | 2019 | % | 2018 | 2019 |
| **Udalak** | **272** | **272** | **236** | **245** | **8** | **4** | **244** | **90** | **249** | **92** | **28** | **23** |
| < 1.000 | 189 | 189 | 156 | 165 | 7 | 4 | 163 | 86 | 169 | 89 | 26 | 20 |
| 1.000< B < 5.000 | 62 | 62 | 61 | 60 | 1 | 0 | 62 | 100 | 60 | 97 | 0 | 2 |
| 5.000 < B < 10.000 | 9 | 9 | 8 | 8 | 0 | 0 | 8 | 89 | 8 | 89 | 1 | 1 |
| 10.000 < B < 20.000 | 8 | 8 | 8 | 8 | 0 | 0 | 8 | 100 | 8 | 100 | 0 | 0 |
| B> 20.000 | 4 | 4 | 3 | 4 | 0 | 0 | 3 | 75 | 4 | 100 | 1 | 0 |
| **Mankomunitateak eta batasunak** | **74** | **75** | **59** | **59** | **0** | **0** | **59** | **80** | **59** | **79** | **15** | **16** |
| Guztira | 346 | 347 | 295 | 304 | 8 | 4 | 303 | 88 | 308 | 89 | 43 | 39 |

Ikus daitekeenez, eskatutako informazioa bidaltzeko betebeharraren betetze-maila ehuneko 85ekoa eta 88koa izan da 2018an eta 2019an, hurrenez hurren; entitateen ehuneko 13k eta 11k ez dute erantzun, eta entitateen ehuneko 1ek eta 2k ziurtagiri negatiboa bakarrik aurkeztu dute, barne-kontrola nola egiten duten azaldu gabe.

Ganberara informazioa bidaltzeko betebeharraren betetze-maila kasu guztietan mantendu edo igo da, 1.000 eta 5.000 biztanle arteko udaletan izan ezik.

V.2. Eragozpen-oharrik, eragozpen-oharren aurkako erabakirik eta diru-sarreren kudeaketan anomaliarik gabeko entitateak

Ganbera honek eskaera eginez gero, eragozpen-oharrik idatzi ez badute, eragozpen-oharren kontrako erabakirik hartu ez badute eta diru-sarreren kudeaketan anomaliarik izan ez badute, toki entitateek ziurtagiri negatiboa bidali behar dute, horren berri emanez.

Emaitza honako hau izan da:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  | Erantzun negatiboak | | | | | | | | |
| Toki entitate mota | Erantzun kopurua | | Eragozpen-oharrak | | Eragozpen-oharren aurkako erabakiak | | Diru-sarreratako anomaliak | | | Guztiak | |
| 2018 | 2019 | 2018 | 2019 | 2018 | 2019 | 2018 | | 2019 | 2018 | 2019 |
| **Udalak** | **244** | **249** | **210** | **216** | **218** | **225** | **230** | **234** | | **207** | **209** |
| < 1.000 | 163 | 169 | 155 | 158 | 157 | 164 | 159 | 161 | | 153 | 152 |
| 1.000< B < 5.000 | 62 | 60 | 49 | 48 | 54 | 50 | 58 | 57 | | 48 | 47 |
| 5.000 < B < 10.000 | 8 | 8 | 0 | 3 | 1 | 4 | 6 | 6 | | 0 | 3 |
| 10.000 < B < 20.000 | 8 | 8 | 4 | 6 | 4 | 6 | 5 | 7 | | 4 | 6 |
| B> 20.000 | 3 | 4 | 2 | 1 | 2 | 1 | 2 | 3 | | 2 | 1 |
| **Mankomunitateak eta batasunak** | **59** | **59** | **57** | **57** | **57** | **58** | **58** | **59** | | **56** | **57** |
| Guztira | 303 | 308 | 267 | 273 | 275 | 283 | 288 | 293 | | 263 | 266 |

Taulako informazioa dela-eta, honako hau aipa dezakegu:

* Entitateen ehuneko 88-89k ez dute eragozpen-oharrik idatzi.
* Entitateen ehuneko 91-92k ez dute eragozpen-oharren kontrako erabakirik hartu.
* Entitateen ehuneko 95ek ez dute anomaliarik atzeman diru-sarreretan.
* Toki entitateen ehuneko 87-86tan, ez dira aurreko hiru inguruabarrak gertatu, eta toki entitate horien ehuneko 58-57 dira 1.000 biztanletik beherako udalak.

V.3. Toki entitateen barne-kontrolerako sistema

Taula honetan, egindako kontrol modalitateak islatzen dira:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Aldez aurreko fiskalizazioa | | | | | | | | | |
| Toki entitate mota | Erantzunak, guztira | | Kontu-hartze formala | | Ordainketen kontu-hartze materiala | | Inbertsioen egiaztapenak | | Dirulaguntzen egiaztapenak | |
| 2018 | 2019 | 2018 | 2019 | 2018 | 2019 | 2018 | 2019 | 2018 | 2019 |
| **Udalak** | **236** | **245** | **191** | **200** | **181** | **200** | **188** | **195** | **197** | **199** |
| < 1.000 | 156 | 165 | 131 | 130 | 122 | 130 | 132 | 134 | 136 | 132 |
| 1.000< B < 5.000 | 61 | 60 | 51 | 54 | 50 | 55 | 49 | 50 | 51 | 52 |
| 5.000 < B < 10.000 | 8 | 8 | 6 | 7 | 6 | 7 | 4 | 3 | 6 | 6 |
| 10.000 < B < 20.000 | 8 | 8 | 3 | 6 | 3 | 6 | 3 | 5 | 3 | 5 |
| B> 20.000 | 3 | 4 | 0 | 3 | 0 | 2 | 0 | 3 | 1 | 4 |
| **Mankomunitateak eta batasunak** | **59** | **59** | **47** | **53** | **41** | **51** | **42** | **46** | **46** | **46** |
| Guztira | 295 | 304 | 238 | 253 | 222 | 251 | 230 | 241 | 243 | 245 |

Emaitzek honako hau adierazten dute:

* Kontu-hartzailetzaren eginkizuna, oro har, aldez aurreko fiskalizazioaren bidez gauzatzen da, eta tokiko aurrekontu-esparruan eskatzen diren modalitate eta edukiak dauzka, aurreko taulan adierazitakoak.
* Iruñeko Udalean, aldez aurreko fiskalizazio mugatua egiten dute, 50.000 biztanle baino gehiagoko toki entitate bakarra baita, Nafarroako Toki Ogasunei buruzko 2/1995 Foru Legearen 248. artikuluan eskatzen den moduan. Bada, kreditu egoki eta nahikorik ote dagoen eta organo eskudunak proposaturiko gastua egiaztatzean datza aldez aurretiko fiskalizazio mugatua.
* Toki entitateetan, ez dira finantza-kontrolaren eginkizuna eta eraginkortasun-kontrolaren eginkizuna egiten, Iruñeko eta Tuterako udaletan izan ezik, zeinek kanpoko auditoretza-enpresen bidez egiten duten mendeko enteen gaineko finantza-kontrola.

Eskubideen aldez aurretiko fiskalizazioaren ordez kontabilitateko arrazoi-hartzea egiteari dagokionez, 2019ko datuak baino ez dauzkagu, emaitza honekin:

|  |  |  |  |  |  |  |
| --- | --- | --- | --- | --- | --- | --- |
| Toki entitate mota | Erantzunak, guztira | Baiezkoa | Ezezkoa | Erantzunik ez | Osokoan onetsia | Ondorengo egiaztapenak |
| **Udalak** | **245** | **65** | **94** | **86** | **15** | **48** |
| < 1.000 | 165 | 43 | 62 | 60 | 10 | 33 |
| 1.000< B < 5.000 | 60 | 15 | 27 | 18 | 2 | 10 |
| 5.000 < B < 10.000 | 8 | 1 | 3 | 4 | 0 | 1 |
| 10.000 < B < 20.000 | 8 | 4 | 0 | 4 | 1 | 2 |
| B> 20.000 | 4 | 2 | 2 | 0 | 2 | 2 |
| **Mankomunitateak eta batasunak** | **59** | **11** | **28** | **20** | **3** | **5** |
| Guztira | 304 | 76 | 122 | 106 | 18 | 53 |

Galdera honi erantzun dioten toki entitateen ehuneko 38k kontabilitateko arrazoi-hartzea erabiltzen dutela ikusi da, eta horien ehuneko 70ek ondorengo egiaztapenak egiten dituztela.

Kontabilitateko arrazoi-hartzea erabiltzen duten entitateen ehuneko 24k bakarrik adostu dute hori osoko bilkuran.

V.4. Aurrekontuen arloko txostenak

Honako taula honetan, aurrekontu-onarpenaren, aurrekontu-moldaketen, aurrekontu-likidazioaren edo aurrekontu-egonkortasunaren inguruan kontu-hartzailetzaren kontrako txostena jaso duten entitateen kopurua jasotzen da:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Toki entitate mota | Aurrekontuak | | Aldaketak | | Likidazioa | | Aurrekontu-egonkortasuna | | Guztira | |
| 2018 | 2019 | 2018 | 2019 | 2018 | 2019 | 2018 | 2019 | 2018 | 2019 |
| **Udalak** | **7** | **1** | **12** | **6** | **3** | **3** | **12** | **12** | **34** | **22** |
| < 1.000 | 6 | 0 | 7 | 1 | 2 | 2 | 8 | 6 | 23 | 9 |
| 1.000< B < 5.000 | 1 | 1 | 3 | 4 | 1 | 0 | 2 | 4 | 7 | 9 |
| 5.000 < B < 10.000 | 0 | 0 | 1 | 1 | 0 | 0 | 0 | 1 | 1 | 2 |
| 10.000 < B < 20.000 | 0 | 0 | 0 | 0 | 0 | 0 | 2 | 1 | 2 | 1 |
| B> 20.000 | 0 | 0 | 1 | 0 | 0 | 1 | 0 | 0 | 1 | 1 |
| **Mankomunitateak eta batasunak** | **3** | **2** | **1** | **2** | **1** | **1** | **5** | **1** | **10** | **6** |
| Guztira | 10 | 3 | 13 | 8 | 4 | 4 | 17 | 13 | 44 | 28 |

Honako alderdi hauek nabarmendu behar ditugu:

* 2018an, kontu-hartzailetzak informazioa bidali duten entitateen ehuneko 15i bakarrik eman die kontrako txostena; 2019an, ehuneko 9ra jaitsi da ehuneko hori.
* 2018an, 1.000 biztanle baino gutxiagoko udaletan eta mankomunitateetan nahiz eta udal batasunetan ugariak izan dira kontrako txostenak. 2019an, kontrako txostenak 5.000 biztanletik beherako udaletan igorri dira batez ere.
* Aurrekontu-egonkortasunaren esparruan daude kontrako txosten gehien, 2018an eta 2019an egindako aurkako txostenen ehuneko 39 eta 46 baitira, hurrenez hurren.

V.5. Egindako eragozpen-oharrak

2018an, 34 udalek aurkeztu dituzte eragozpen-oharrak, eta, 2019an, 27k (ehuneko 21 gutxiagok), honako taula honetan zehazten denez:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Toki entitate mota | Entitate kop. | | Eragozpen-oharren kop. | | Zenbatekoa | | Zenbatekorik gabe | |
| 2018 | 2019 | 2018 | 2019 | 2018 | 2019 | 2018 | 2019 |
| **Udalak** | **32** | **26** | **154** | **165** | **4.650.685** | **4.703.403** | **14** | **6** |
| < 1.000 | 7 | 6 | 30 | 8 | 377.161 | 30.692 | 0 | 0 |
| 1.000< B < 5.000 | 12 | 10 | 41 | 80 | 1.684.028 | 1.522.637 | 9 | 1 |
| 5.000 < B < 10.000 | 8 | 5 | 46 | 36 | 1.866.914 | 1.724.769 | 5 | 3 |
| 10.000 < B < 20.000 | 4 | 2 | 15 | 14 | 570.000 | 901.423 | 0 | 0 |
| B> 20.000 | 1 | 3 | 22 | 27 | 152.583 | 523.881 | 0 | 2 |
| **Mankomunitateak eta batasunak** | **2** | **1** | **5** | **3** | **147.503** | **64.827** | **1** | **0** |
| Guztira | 34 | 27 | 159 | 168 | 4.798.188 | 4.768.229 | 15 | 6 |

Honako alderdi hauek nabarmendu behar ditugu:

* 2018an 159 eragozpen-ohar egin ziren eta 2019an 168, bi kasuetan ere 4,8 milioiko zenbatekoarekin. Kopuruari eta zenbatekoari dagokienez, eragozpen-ohar gehienak 1.000 eta 10.000 biztanle arteko udaletan egin dira.
* 2018an, guztira egindako eragozpen-oharren ehuneko 47 bost entitatetan formulatu dira, eta ehuneko 53 gainerako 29 entitateetan. 2019an ere bost entitatek egin dituzte eragozpen-oharren ehuneko 66, eta 22 entitatek gainerako ehuneko 34a.
* 2018an, 20.000 biztanletik gorako lau toki entitateetatik Tuterako Udalean bakarrik egin dira eragozpen-oharrak. Alabaina, 2019an, Iruñeko Udala izan da eragozpen-oharrik egin ez duen 20.000 biztanletik gorako entitate bakarra.
* Honako hauek dira eragozpen-oharren kausak edo arrazoiak:

|  |  |  |  |  |  |  |
| --- | --- | --- | --- | --- | --- | --- |
| Arau-haustea/Kausa | Eragozpen-oharren kop. | | Zenbatekoa | | Zenbatekorik gabe | |
| 2018 | 2019 | 2018 | 2019 | 2018 | 2019 |
| Kreditu nahikorik eza | 16 | 21 | 156.063 | 339.995 | 1 | 2 |
| Kreditu ezegokia | 5 | 5 | 23.838 | 78.246 | 0 | 0 |
| Fiskalizaziorik ez | 2 | 11 | 17.188 | 28.238 | 0 | 0 |
| Egiaztagirietan irregulartasunak egotea | 14 | 13 | 201.380 | 110.796 | 0 | 0 |
| Funtsezko betekizun edo izapiderik ez | 67 | 99 | 2.352.069 | 2.864.717 | 3 | 3 |
| Obren, horniduren, erosketen eta zerbitzuen egiaztapena | 2 | 0 | 3.441 | 0 | 0 | 0 |
| Ordenamendu juridikoaren aurkako beste ekintza batzuk | 53 | 19 | 2.044.210 | 1.346.237 | 11 | 1 |
| Guztira | 159 | 168 | 4.798.188 | 4.768.229 | 15 | 6 |

Egindako eragozpen-oharren arrazoi ohikoena, lehenik, espedientean funtsezko betekizunak edo izapideak ez agertzea da: 2018an eta 2019an, eragozpen-oharren ehuneko 42 eta 59 arrazoi horrengatik egin dira, hurrenez hurren. Zenbatekoan, ehuneko 49 eta 60 izan da. Bigarrenik, ordenamendu juridikoaren aurkako beste ekintza batzuengatiko eragozpen-oharrak daude: eragozpen-oharren ehuneko 33 eta 11, eta haien zenbatekoaren ehuneko 43 eta 29.

* Eragozpen-oharrak eremu hauetan egin dira:

|  |  |  |  |  |  |  |
| --- | --- | --- | --- | --- | --- | --- |
| Kudeaketaren arloa | Eragozpen-oharren kop. | | Zenbatekoa | | Zenbatekorik gabe | |
| 2018 | 2019 | 2018 | 2019 | 2018 | 2019 |
| Kontratazioa | 76 | 98 | 2.895.432 | 3.905.190 | 4 | 3 |
| Langileak | 26 | 32 | 95.210 | 134.396 | 1 | 3 |
| Dirulaguntzak | 27 | 23 | 767.976 | 357.455 | 1 | 0 |
| Justifikatzeko ordainketak eta kutxa finkoko aurrerakinak | 3 | 2 | 2.569 | 191 | 0 | 0 |
| Beste prozedura batzuk | 10 | 13 | 41.572 | 370.998 | 0 | 0 |
| Finantza-eragiketak | 2 | 0 | 646.600 | 0 | 0 | 0 |
| Adierazi gabe | 15 | 0 | 348.830 | 0 | 9 | 0 |
| Guztira | 159 | 168 | 4.798.188 | 4.768.229 | 15 | 6 |

Kontratazio eremuan egin dira eragozpen-ohar gehien, 2018an eta 2019an egindako eragozpen-oharren ehuneko 48 eta 58 izan baitira, hurrenez hurren. Eragozpen-ohar horien zenbatekoari dagokionez, guztizkoaren ehuneko 60 eta 82 izan dira.

V.6. Eragozpen-oharren aurkako erabakiak

Honako taula honetan, desadostasunak esku-hartzailetzaren iritziaren kontra ebatzi dituzten erabakien kopurua eta zenbatekoa jasotzen dira:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Toki entitate mota | Entitate kop. | | Erabaki kop. | | Zenbatekoa | | Zenbatekorik gabe | |
| 2018 | 2019 | 2018 | 2019 | 2018 | 2019 | 2018 | 2019 |
| **Udalak** | **26** | **12** | **131** | **134** | **3.803.330** | **4.200.257** | **10** | **5** |
| < 1.000 | 6 | 0 | 29 | 0 | 345.205 | 0 | 0 | 0 |
| 1.000< B < 5.000 | 8 | 5 | 33 | 72 | 1.402.050 | 1.276.998 | 8 | 1 |
| 5.000 < B < 10.000 | 7 | 4 | 39 | 32 | 1.370.872 | 1.611.697 | 2 | 2 |
| 10.000 < B < 20.000 | 4 | 1 | 14 | 11 | 545.031 | 844.084 | 0 | 0 |
| B> 20.000 | 1 | 2 | 16 | 19 | 140.172 | 467.478 | 0 | 2 |
| **Mankomunitateak eta batasunak** | **2** | **0** | **4** | **0** | **147.503** | **0** | **0** | **0** |
| Guztira | 28 | 12 | 135 | 134 | 3.950.833 | 4.200.257 | 10 | 5 |

Eragozpen-oharren kontrako erabakiak 10.000 biztanle baino gutxiagoko udaletan biltzen direla ikus daiteke; 2019an, 1.000 eta 5.000 biztanle arteko tartean, batez ere.

Honako hauek dira eragozpen-oharren aurkako erabakien kopurua eta diru-zenbatekoa, arau-hausteen edo zergatien arabera sailkaturik:

|  |  |  |  |  |  |  |
| --- | --- | --- | --- | --- | --- | --- |
| Arau-haustea/Kausa | Erabaki kop. | | Zenbatekoa | | Zenbatekorik gabe | |
| 2018 | 2019 | 2018 | 2019 | 2018 | 2019 |
| Kreditu nahikorik eza | 14 | 11 | 152.896 | 285.922 | 0 | 1 |
| Kreditu ezegokia | 4 | 3 | 23.742 | 6.714 | 0 | 0 |
| Fiskalizaziorik ez | 2 | 11 | 17.188 | 28.238 | 0 | 0 |
| Egiaztagirietan irregulartasunak egotea | 12 | 11 | 191.434 | 104.583 | 0 | 0 |
| Funtsezko betekizun edo izapiderik ez | 57 | 87 | 2.189.910 | 2.500.872 | 1 | 3 |
| Obren, horniduren, erosketen eta zerbitzuen egiaztapena | 2 | 0 | 3.441 | 0 | 0 | 0 |
| Ordenamendu juridikoaren aurkako beste ekintza batzuk | 44 | 11 | 1.372.222 | 1.273.928 | 9 | 1 |
| Guztira | 135 | 134 | 3.950.833 | 4.200.257 | 10 | 5 |

Eragozpen-oharrak eragin dituzten askotariko arrazoien artean, espedientean funtsezko betekizunak edo izapideak aipatu ez izanak dauka eragozpen-oharren aurkako erabakien ehunekorik handiena, 2018an guztizko zenbatekoaren ehuneko 55 izan baitira, eta 2019an ehuneko 60. Bigarrenik, ordenamendu juridikoaren kontrako bestelako ekintzak leudeke, guztizko zenbatekoaren ehuneko 35 eta 30 baitira, hurrenez hurren.

Hurrengo taulan ematen dugu aipatutako erabakien sailkapena, kudeaketa arloaren araberakoa:

|  |  |  |  |  |  |  |
| --- | --- | --- | --- | --- | --- | --- |
| Kudeaketaren arloa | Erabaki kop. | | Zenbatekoa | | Zenbatekorik gabe | |
| 2018 | 2019 | 2018 | 2019 | 2018 | 2019 |
| Kontratazioa | 64 | 73 | 2.340.167 | 3.367.377 | 2 | 2 |
| Langileak | 24 | 32 | 95.066 | 134.396 | 1 | 3 |
| Dirulaguntzak | 23 | 18 | 759.892 | 333.686 | 0 | 0 |
| Justifikatzeko ordainketak eta kutxa finkoko aurrerakinak | 3 | 1 | 2.569 | 176 | 0 | 0 |
| Beste prozedura batzuk | 10 | 10 | 41.572 | 364.621 | 0 | 0 |
| Finantza-eragiketak | 1 | 0 | 400.000 | 0 | 0 | 0 |
| Adierazi gabe | 10 | 0 | 311.566 | 0 | 7 | 0 |
| Guztira | 135 | 134 | 3.950.833 | 4.200.257 | 10 | 5 |

Ikus daitekeenez, kontratazio arloan egin dira kontu-hartzailetzak egindako eragozpen-oharren aurkako erabaki gehien, 2019an guztizko zenbatekoaren ehuneko 80 izan baitira.

Hurrengo taulan zehazten ditugu desadostasunak ebazten dituzten erabakien kopurua eta diru-zenbatekoa, haiek hartu zituen organoaren arabera sailkaturik:

|  |  |  |  |  |  |  |
| --- | --- | --- | --- | --- | --- | --- |
| Ebazpen-organoa | Erabaki kop. | | Zenbatekoa | | Zenbatekorik gabe | |
| 2018 | 2019 | 2018 | 2019 | 2018 | 2019 |
| Osoko bilkura | 51 | 10 | 1.775.044 | 266.056 | 8 | 0 |
| Lehendakaria | 76 | 113 | 2.062.874 | 2.933.275 | 2 | 3 |
| Gobernu Batzordea | 5 | 9 | 72.599 | 1.000.926 | 0 | 0 |
| Bestelakoak / Adierazi gabe | 3 | 2 | 40.316 | 0 | 0 | 2 |
| Guztira | 135 | 134 | 3.950.833 | 4.200.257 | 10 | 5 |

Nabarmendu beharra dago 2019an tokiko gobernu-batzarrek eragozpen-oharren aurkako bederatzi erabaki hartu dituztela, milioi bateko zenbatekoan, horretarako eskumenik izan gabe, Nafarroako Toki Ogasunei buruzko Foru Legearen 246. artikuluaren arabera. Toki entitateko edo osoko bilkurako buruari dagokio desadostasunak ebaztea, kasuaren arabera, eta eskumen hori ezin zaio inori eskuordetu. II. eranskinean, horretarako eskumenik ez duten organoek ebatzitako desadostasunak zehazten ditugu.

Aurkako erabakiak V.5 atalean aztertutako eragozpen-oharrekin lotuz gero, honako hau ikus dezakegu:

* 2018an, 135 erabaki hartu dira egindako 159 eragozpen-oharren kontra (hau da, ehuneko 85), eta dagokion organo eskudunak gainerako ehuneko 15a onartu du. 2019an, 135 erabaki hartu dira egindako 168 eragozpen-oharren kontra (hau da, ehuneko 80).
* Urte bakoitzean eragozpen-oharretan kuantifikatutako 4,8 milioietatik, 4 milioiko eta 4,2 milioiko zenbatekoan hartu dira eragozpen-oharren kontrako erabakiak 2018an eta 2019an, hurrenez hurren; hots, eragozpen-oharra jaso duten zenbatekoen ehuneko 83 eta 88.
* Kontrako erabakiak 1.000 eta 10.000 biztanle arteko herrietan bildu dira batez ere, guztizko zenbatekoaren ehuneko 70 inguru, bi ekitaldietan.
* Espedientean funtsezko betekizun edo izapideak ez aipatzeagatiko eragozpen-oharren kontrako erabakiak ehuneko 55 eta 60 izan dira 2018an eta 2019an. Bigarrenik, ordenamendu juridikoaren kontrako beste ekintza batzuen ondoriozko eragozpen-oharren kontrako erabakiak guztizko zenbatekoaren ehuneko 35 eta 30 izan dira.
* Kontratazioan oinarritutako eragozpen-oharren kontrako erabakiak, berriz, zenbatekoaren ehuneko 59 eta 80 izan dira, eta, dirulaguntzei dagokienez, ehuneko 19 eta 8, 2018an eta 2019an, hurrenez hurren.

V.7. Diru-sarreren arloko anomalia nagusiak

Honako taula honetan, diru-sarreren arloan jakinarazitako anomalien kopurua eta zenbatekoa jasotzen dira:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Toki entitate mota | Entitate kop. | | Anomalia kop. | | Anomalien zenbatekoa | | Zenbatekorik gabeko anomalia kop. | |
| 2018 | 2019 | 2018 | 2019 | 2018 | 2019 | 2018 | 2019 |
| **Udalak** | **10** | **9** | **17** | **27** | **604.163** | **794.836** | **8** | **14** |
| < 1.000 | 2 | 2 | 2 | 4 | 4.235 | 0 | 0 | 4 |
| 1.000< B < 5.000 | 3 | 3 | 3 | 3 | 390.492 | 1.645 | 1 | 2 |
| 5.000 < B < 10.000 | 2 | 2 | 3 | 9 | 36.490 | 39.950 | 2 | 7 |
| 10.000 < B < 20.000 | 2 | 1 | 2 | 1 | 23.037 | 0 | 1 | 1 |
| B> 20.000 | 1 | 1 | 7 | 10 | 149.909 | 753.241 | 4 | 0 |
| **Mankomunitateak eta batasunak** | **1** | **0** | **1** | **0** | **0** | **0** | **1** | **0** |
| Guztira | 11 | 9 | 18 | 27 | 604.163 | 794.836 | 9 | 14 |

2018an, 1.000 eta 5.000 biztanle arteko hiru entitatek eta Tuterako Udalak informatu dituzte diru-sarreren arloko anomalia gehien, guztizko zenbatekoaren ehuneko 89. 2019an, ordea, guztizko zenbatekoaren ehuneko 95 Tuterako Udalak jakinarazitako hamar anomaliari dagokie.

Honako taula honetan, diru-sarreren arloko anomalia nagusien kopurua eta zenbatekoa ageri dira, diru-sarrera motaren arabera sailkatuta:

|  |  |  |  |  |  |  |
| --- | --- | --- | --- | --- | --- | --- |
| Diru-sarrera mota | Anomalia kop. | | Anomalien zenbatekoa | | Zenbatekorik gabeko anomalia kop. | |
| 2018 | 2019 | 2018 | 2019 | 2018 | 2019 |
| Prezio publikoak | 4 | 1 | 424.426 | 33.950 | 2 | 0 |
| Zergak | 4 | 4 | 29.909 | 30.603 | 2 | 2 |
| Ondare-sarrerak | 3 | 3 | 27.272 | 6.000 | 0 | 2 |
| Tasak | 2 | 9 | 2.556 | 5.124 | 1 | 7 |
| Dirulaguntzak | 3 | 2 | 0 | 23.160 | 3 | 1 |
| Bestelakoak | 2 | 8 | 120.000 | 696.000 | 1 | 2 |
| Guztira | 18 | 27 | 604.163 | 794.836 | 9 | 14 |

Anomaliak atzeman zaizkien diru-sarrera gehienak prezio publikoen arlokoak izan dira 2018an, eta sailkatu gabeak 2019an. Bi urteetan, jakinarazitako anomalien ehuneko 50ek ez dute dagokien zenbatekoa adierazten.

Txosten hau, indarrean dagoen araudiak ezarritako izapideak bete ondoren, Edurne Martinikorena Matxain auditoreak proposatuta eman da, bera izan baita lan honen arduraduna.

Iruñean, 2020ko abenduaren 23an

Lehendakaria, Asunción Olaechea Estanga

I. eranskina. 2018an eta/edo 2019an informaziorik bidali ez duten toki entitateen zerrenda

|  |  |  |
| --- | --- | --- |
| TOKI ENTITATEA | 2018 | 2019 |
| Abaigar | EZ | BAI |
| Antzin | EZ | BAI |
| Anue | EZ | BAI |
| Araitz | BAI | EZ |
| Arakil | BAI | EZ |
| Arano | EZ | BAI |
| Arruazu | EZ | BAI |
| Atetz | EZ | BAI |
| Azuelo | EZ | BAI |
| Barbarin | BAI | EZ |
| Cortes | BAI | EZ |
| El Busto | EZ | BAI |
| Espartza Zaraitzu | EZ | BAI |
| Esprontzeda | EZ | BAI |
| Galoze | EZ | BAI |
| Garaioa | BAI | EZ |
| Gorza | EZ | BAI |
| Igantzi | EZ | BAI |
| Iguzkitza | BAI | EZ |
| Imotz | BAI | EZ |
| Irañeta | EZ | EZ |
| Iturmendi | EZ | BAI |
| Izaba | BAI | EZ |
| Txulapain | EZ | BAI |
| Lantz | EZ | BAI |
| Larraun | EZ | EZ |
| Lukin | BAI | EZ |
| Luzaide | BAI | EZ |
| Mélida | BAI | EZ |
| Mendaza | BAI | EZ |
| Mirafuentes | BAI | EZ |
| Murieta | EZ | BAI |
| Erriberri | BAI | EZ |
| Azkoien | BAI | EZ |
| Petilla Aragoi | BAI | EZ |
| Erronkari | BAI | EZ |
| San Adrián | EZ | BAI |
| Sartze | EZ | BAI |
| Torralba del Río | EZ | BAI |
| Uharte Arakil | EZ | BAI |
| Uxue | EZ | BAI |
| Urdazubi | EZ | BAI |
| Urzainki | EZ | BAI |
| Uztarroze | BAI | EZ |
| Eguesibar | EZ | BAI |
| Villamayor de Monjardín | BAI | EZ |
| Zugarramurdi | EZ | EZ |
| Zuñiga | BAI | EZ |
| Cascante, Cintruénigo eta Fiteroko Ur Mankomunitatea | EZ | BAI |
| Araxes Garaiko Zaborren Mankomunitatea | EZ | EZ |
|  |  |  |
|  |  |  |
| TOKI ENTITATEA | 2018 | 2019 |
| Iruñerriko Mankomunitatea | BAI | EZ |
| Kintoko Mendi Mankomunitatea | EZ | BAI |
| Aberin, Arellano eta Morentingo Langileriaren Mankomunitatea | EZ | GEB |
| Beire eta Pitillasko Langileriaren Mankomunitatea | EZ | BAI |
| Kodes Mendiko Administrazio Zerbitzuen Mankomunitatea | EZ | BAI |
| Uharte eta Eguesibarko, Esteribarko eta Arangurengo Zerbitzuen Mankomunitatea | EZ | BAI |
| Zangozako Eskualdeko Zerbitzuen Mankomunitatea | EZ | BAI |
| Antzin-Ameskoa aldeko Oinarrizko Gizarte Zerbitzuen Mankomunitatea | BAI | EZ |
| Irurtzun aldeko Oinarrizko Gizarte Zerbitzuen Mankomunitatea | BAI | EZ |
| Los Arcos aldeko Oinarrizko Gizarte Zerbitzuen Mankomunitatea | EZ | BAI |
| Irantzu Oinarrizko Gizarte Zerbitzuen Mankomunitatea | BAI | EZ |
| Irunberriko Gizarte Zerbitzuen Mankomunitatea | BAI | EZ |
| Bortzirietako Oinarrizko Gizarte Zerbitzuen Mankomunitatea | EZ | BAI |
| Bortzirietako Euskara Mankomunitatea | EZ | BAI |
| Euskara kudeatzeko Nafarroa Iparraldeko Mankomunitatea | BAI | EZ |
| Araitz, Areso, Betelu, Larraun eta Lekunberriko Kirol Mankomunitatea | BAI | EZ |
| Ebroko Kirol Mankomunitatea | BAI | EZ |
| Orreagako Kirol Mankomunitatea (\*) | EZ | GEB |
| San Frantzisko Xabierkoa Egoitza Mankomunitatea | EZ | GEB |
| Artziko, Orotz-Beteluko eta Longidako Udalen Batasuna | GEB | EZ |
| Basaburua-Imozko Udalen Batasuna | GEB | EZ |
| Calibus Administrazio Zerbitzuen Batasuna | BAI | EZ |
| Errege Bardearen Komunitatea | EZ | BAI |
| Bidasoa eta Berroaran Mendietako Biltzarra | BAI | EZ |
| Erregerenako Biltzarra | BAI | EZ |
| Kokoriko Mendiko Biltzarra | BAI | EZ |
| Aralarko Batasuna | EZ | EZ |
| *(\*) Jarduerarik gabe* |  |  |
|  |  |  |
| GEB = Galdetegia ez da bidali |  |  |

II. eranskina Desadostasunak ebazteko eskumenik ez duten organoek hartutako erabakiak, arrazoien arabera sailkatuta

|  |  |  |  |  |
| --- | --- | --- | --- | --- |
| URTEA | ENTITATEA | ERAGOZPEN-OHARRAREN KAUSA | ESKUDUNA EZ DEN ORGANOA | ZENBATEKOA |
| 2018 | Cintruénigo | Kreditu nahikorik eza | Bestelakoak | 39.111 |
| 2018 | Noain aldeko Gizarte Zerbitzuen Mankomunitatea | Kreditu nahikorik eza | Lehendakaria | 7.260 |
| 2018 | Tutera | Kreditu ezegokia | Lehendakaria | 2.940 |
| 2018 | Lizarra | Egiaztagirietan irregulartasunak egotea | Tokiko gobernu-batzarra | 38.000 |
| 2018 | Altsasu | Funtsezko betekizun edo izapiderik ez | Tokiko gobernu-batzarra | 15.950 |
| 2018 | Altsasu | Egiaztagirietan irregulartasunak egotea | Tokiko gobernu-batzarra | 18.649 |
| 2019 | Cintruénigo | Kreditu nahikorik eza | Lehendakaria | 17.479 |
| 2019 | Uharte | Kreditu ezegokia | Lehendakaria | 5.450 |
| 2019 | Uharte | Kreditu ezegokia | Lehendakaria | 504 |
| 2019 | Uharte | Kreditu nahikorik eza | Lehendakaria | 7.067 |
| 2019 | Uharte | Kreditu ezegokia | Lehendakaria | 760 |
| 2019 | Cintruénigo | Egiaztagirietan irregulartasunak egotea | Tokiko gobernu-batzarra | 633.147 |
| 2019 | Cintruénigo | Ordenamendu juridikoaren aurkako beste ekintza batzuk | Tokiko gobernu-batzarra | 37.702 |
| 2019 | Cintruénigo | Gastua onesteko eskumenik gabeko organoa | Tokiko gobernu-batzarra | 284.276 |
| 2019 | Tutera | Funtsezko betekizun edo izapiderik ez | Tokiko gobernu-batzarra | 29.840 |
| 2019 | Tutera | Egiaztagirietan irregulartasunak egotea | Tokiko gobernu-batzarra | 15.961 |